Referat af semesterevalueringsmøde
- Studienævn for Efter- og Videreuddannelse i Kultur og Læring (EVU-IKL)

Evaluering af Master i Læreprocesser med specialisering i Ledelses- og organisationspsykologi, 3. semester, Forår 2024

Dato: 1. november 2024

Til stede: Semesterkoordinator, 3. og 4. semester Line Revsbæk

 Semesterkoordinator, 1. semester Søren Frimann

 Semesterkoordinator, 2. semester Britta Møller

 Studienævnsforperson Robert Thomsen

 Studiesekretær Maj-Britt Skovhus

**Dagsorden:**

1. Resultaterne af de studerendes spørgeskemabaserede semesterevaluering (SurveyXact spørgeskemaundersøgelsen)
2. Supplerende fra de studerendes mundtlige evalueringer i forbindelse med uddannelsesseminarer
3. Opfølgning på eventuelle punkter fra sidste semesterevaluering
4. Fremtidige udviklingsmuligheder på semestret
5. Eventuelt

|  |  |  |
| --- | --- | --- |
|  | **Noter** | **Opfølgningsansvar** |
| **1** | **Svarprocenten** er 45%, hvilket er tre procentpoint højere end sidste år, men stadig en lidt lav svarprocent. Semesterkoordinator besvarer opfordringen til at bidrage til evalueringen på kommende deltagerhold.**Semesteret generelt**LOOP 3. semester modtager generelt en meget flot evaluering blandt de 18 deltagere, som har valgt at bidrage til evalueringen af semesteret. 100% føler sig velinformeret fra semesterets begyndelse om semesterets aktiviteter. 86% vurderer aktiviteternes placering og udstrækning som hensigtsmæssige. 94% vurderer eksamensplaner m.v. udmeldt i tilstrækkelig god tid. 100% vurderer egen arbejdsindsats passende og semesteret tilpas fagligt udfordrende og udbyttet af projektarbejdet godt eller meget godt.100% vurderer det psykiske studiemiljø tilfredsstillende eller meget tilfredsstillende, og det fremhæves i kvalitative kommentarer, at det skyldes både undervisere og holdets deltagere på det, som deltagerne benævner ’verdens bedste hold’. Vurderingen af det psykiske studiemiljø er en forbedring for samme deltagerhold fra andet til tredje semester. Det fremhæves, at miljøet er positivt og, at underviserne holder rummet godt, samt at koordinator skaber et trygt og udviklingsrettet læringsmiljø med stor tillid. Samarbejdet med vejleder fremhæves ligeledes som udbytterigt i flere af de kvalitative kommentarer.Der rejses forslag om at starte andendagen senere end kl. 8 for at tilpasse nødvendigt sene rejsetider fredag eftermiddag blandt de deltagere, som skal rejse til Sjælland. Efter afstemning i koordinatorkredsen besluttes det at bevare starttidspunktet til kl. 8.**Specialiseringsmodulet: Ledelses- og organisationspsykologi**Der er ligeledes stor tilfredshed med specialiseringsmodulet. 100% vurderer udbyttet af modulets faglige indhold enten stort eller meget stort, og 93% vurderer udbyttet af modulet generelt som stort eller meget stort. 80% vurderer udbyttet af aktiviteter i undervisningen som stort eller meget stort. Og 100% vurderer udbyttet af projektarbejdet som stort eller meget stort. Udbyttet af egen indsats vurderes af 87% til at være stort eller meget stort. Ingen markerer, at de har fået kun et lille eller meget lille udbytte i evalueringen af specialiseringsmodulet.94% vurderer, at samarbejdet med vejleder har fungeret godt, og 80% uddyber, at der var god støtte at hente i forhold til det metodiske og det teoretiske i projektarbejdet. 93% fremhæver god støttet i forhold til arbejdsprocessen. 100% vurderer eksamensformen som hensigtsmæssig.Det fremhæves i en kvalitativ kommentar, at brugen af mundtlig eksamen på baggrund af projekt i specialiseringsmodulet er værdsat.Semesteret fremhæves i en kvalitativ kommentar som det mest udbytterige på uddannelsen for den pågældende deltager med henvisning til de præsenterede teorier, og typen af opgaveskrivning, og kvalitet i dialogerne med vejleder og til eksamen. ’Brikkerne’ falder for alvor på plads i dette semester, fremhæves det i en kvalitativ kommentar.Der er to kvalitative kommentarer der går på eksamensoplevelser. Den ene en kritik af eksaminator, den anden en kritik af censor. Der kan være anledning til at minde vejledere om at forventningsafstemme om eksamen som en del af vejledningsforløbet. **Onlineseminarer**33% deltog i to onlineseminarer, 20% i tre og 27% i fire. Kun 7% deltog i ingen og 13% deltog i et onlineseminar.53% ser aldrig videoerne af onlineseminarerne igen efterfølgende. 27% har genbesøgt en video, 13% har genbesøgt to videoer og 7% har genbesøgt alle videoerne.Der tegner sig hen gennem årgangene en værdsættelse af onlineseminarernes forekomst, men i mindre grad et behov for optagelse af seminarerne. 80% fremhæver onlineseminarerne som et vigtigt element på uddannelsen. 74% understreger dog, at de ikke foretrækker onlineseminarer i stedet for fysiske seminarer. 87% foretrækker selv at deltage i LIVE streamede onlineseminarer fremfor kun at se videooptagelser. 66% er uenige i, at de bruger videooptagelserne hyppigt i deres studiearbejde, og 33% udtrykker ’hverken/eller’ i forhold til, om de bruger videoerne hyppigt eller ej.Koordinatorkredsen har drøftet bevare muligheden for optagelse af onlineseminarerne, hvor seminarerne er oplægsbaserede, mens der i mindre grad anvendes optagelse, hvis seminarerne er workshopbaserede. Der tilstræbes tydelig forhåndsadvisering til deltagerne om hvidt de pågældende onlineseminarer optages eller ej. I kvalitative kommentarer beskrives det, at kvaliteten af onlineundervisningen kan være svingende fra underviser til underviser. Nogle af de programsatte undervisere fremhæves som dygtige til onlinefaciliteringen, mens det i andre tilfælde bliver til oplæsning af slides. Det fremhæves, at det fortsat er vigtigt at placere onlineseminarer på andre dage end dagen før et fysisk seminar, da nogle deltagere rejser dagen før for at slutte sig til de fysiske seminarer.**Videnskabsteori og metode II**Udbyttet af modulet og den faglige undervisning vurderes af 80% stort eller meget stort. Udbyttet af aktiviteter i undervisningen vurderes af 74% som stort eller meget stort, og samarbejdet med vejleder samt af egen indsats af 73% som stort eller meget stort.I de kvalitative kommentarer gives der udtryk for, at det kan være vanskeligt før sommer at skulle skrive om noget, som skal starte op efter sommerferien. Omvendt har det ofte været værdsat, at overvejelserne om masterprojektopgaven startes op i forbindelse med dette modul på tredje semester. En enkelt kommentar udtrykker undring over, hvorfor videnskabsteori optræder i hele to moduler på uddannelsen og ikke kun i et.**Udviklingsdialoger**47% af de deltagere, der har besvaret evalueringen, har benyttet sig af udviklingsdialogforløbet. De vurderer alle udbyttet af forløbet som stort eller meget stort.Nogle har valgt ikke at tilmelde sig dialogpartnerforløbet, da forløbene ikke passer til deres læringsmåde eller praktiske omstændigheder.**Forslag til forbedringer**Procedurerne for vejlederfordeling modtager kritik i to kvalitative kommentarer. Uddannelsen signalerer indflydelse på valg af vejleder, men der er oplevelser af uretfærdighed i forhold til, om man får den vejleder man ønsker sig eller ej. Efter drøftelse på mødet blev det besluttet at tydeliggøre for deltagerne, at tildeling af vejleder ikke sker ud fra hensyn til, om deltagerne har haft samme eller andre vejledere på tidligere semestre. Muligheden for variation i opgavetyper på semesterets specialiseringsmodul nævnes i en enkelt kvalitativ kommentar som kilde til usikkerhed om, hvilke opgaveelementer, der er obligatoriske i en opgave. På tidligere semestre er opgavestrukturen mere entydigt stilladseret. På tredje semester åbnes for variation som en optakt til mere selvbestemmelse og ejerskab i forbindelse med masterprojektet på fjerde semester.En kommentar opfordrer til at overveje skiftevis undervisning i Aalborg og i København. For nuværende afholdes uddannelsen i Aalborg. | **Semesterkoordinator****Semesterkoordinator** |
| **2** | **Mundtlig feedback fra semesterrådet**Der har været afholdt frokostmøde mellem semesterråd og semesterkoordinator på andendagen på semesterets tre fysiske seminarer. Møderne giver mulighed for, at semesterkoordinator kan integrere nødvendige justeringer, hvis der opstår forstyrrelse af læreprocesserne på deltagerholdet af enten den ene eller anden karakter.Tilbagemeldingen fra semesterrådet har været, at indholdet på seminarerne har været godt, i nogle tilfælde udfordrende anderledes (f.eks. med læsning af filosofi), men positivt som sådan. Det blev fremhævet, at der fortsat bør være balance i programmet mellem det umiddelbart anvendelige og det mere filosofiske/teoretiske. Der har på semesterrådets opfordring været afprøvet inddragelse af fysiske workshopmaterialer (tudser, karton, m.v.). Materialer blev kun i noget omfang anvendt af deltagerne og bør indarbejdes i undervisernes didaktik, hvis det skal have yderligere anvendelse. Deltagerdrevne initiativer til post-seminarprogram 30-minutters workshopseance blev integreret som fast programpunkt. Etablering af morgensang på deltageropfordring med klaverakkompagnement ved en af holdets deltagere.Semesterrådet fremhæver undervisere og koordinatorer i deres facilitering af et trygt og levende læringsmiljø og dialogklima på uddannelsen. |  |
| **3** | **I F24 har det primære indsatsområde været at udvikle på VTM2 modulet.**Der har været afprøvet en række nye sessioner, og modulet har modtaget flotte evalueringer. Der kan med fordel fortsat arbejdes med sessionernes sammenhæng med videnskabsteori og metodesessionerne på første semester for at sikre progression.**Variation i de deltageraktiverende undervisningsaktiviteter.** Enkelte sessioner i specialiseringsmodulet har været udvalgt til at optræde i workshopformat. Blandt andet tankefuldhed gennem læsning af filosofi samt analyse af egen organisations evne til kapacitetsopbygning.**Ny timenorm for masteruddannelserne implementeres**Semesteret har overholdt de nye timenormer og opnået flot deltagerevaluering til trods.**Tværgående koordinatormøder opretholdes og formatet rutiniseres i overensstemmelse med fald i timer til semesterkoordinering.**Der har været afholdt færre koordinatormøder i overensstemmelse med nedgang i timer til koordinering i ny timetildelingsmodel. **Fyraftensarrangement og infomøde i foråret.** Udgik grundet stort arbejde med implementering af ny timemodel for masteruddannelsen.**Mere sikkerhed for, at IT virker i eksamenslokalerne. Tilstrækkeligt store eksamenslokaler**.Der har været dialog med AUB om at få de bedste egnede lokaler, og studiesekretær oplever bedre tildeling af lokaler. IT har ansvar for, at IT virker i eksamenslokalerne. |  |
| **4** | **Nye timenormer**Der har været indført nye timenormer i 2024, som fortsat er under implementering ved kommende afvikling af samme semester.**Vejledertildeling**Kommunikation om muligheden for indflydelse på vejledertildelingen søges yderligere tydeliggjort med vægt på, at man som deltager ikke kan forvente hverken at fortsætte med eller nødvendigvis at få ny vejleder på baggrund af sine mest prioriterede ønsker. Det tilstræbes, at deltagere tildeles en vejleder fra deres prioriterede ønskeliste. **Fastholde kvalitet i vejledningen**Ved tilknytning af nye vejledere til uddannelsen. Semesterkoordinator giver intro til nye vejledere. | **SN og semesterkoordinator****Semesterkoordinator****Semesterkoordinator** |

*Mødereferat udarbejdet af Line Revsbæk, den 1. november 2024*